Here is a page extracted from Wikipedia that may contain CSS, HTML, and a lot of unformatted text.

Title: الخواجه الامركانى
Content: <div style="padding-right:2px;background:#ffffff;font-size:120%">

كلمات 
الخواجه الأمركاني

و السماسره اللي وراه

تخنو بالكذب ودنه

و عرضو له مقاس قفاه

فهموه من غير ما يفهم

ان سوق الشرق مغنم

و الخواجه بطبعه مغشم

و المصاري معفرتاه

حب يعمل فيها تاجر

و انطلق يسلب و ينهب

ف الزباين ليل نهار

يحدف الدولار يلمه

تلتميت مليون دولار

بالازايز بالبنات

باللبان و البومبونات

بالمدافع و الدانات

أو بأفلام الرعاه

قول بقى تاجر و فاجر

و انفلت لص المواشي

رعب ماشي ف البلاد

يشفط البترول و يطرش

كل ألوان الفساد

عزرائيل من غير فرامل

يقلب العرسان أرامل

حتا ف بطون الحوامل

كان بيدبح الحياه

بالسناكي و الخناجر

و النهايه يا خواجه

مش ف يوم كانت بدايه

البدايه برضه لازم

ييجي يوم توصل نهايه

مهما زاد الرأسمال

الهلاك هو المآل

و التاريخ هو اللي قال

لعبة الموت ف الحياه

تسحب الروح للحناجر

اغانى باللغه المصريه